**Татар гомуми белем бирү оешмаларында укучы балалар өчен**

**татар теленнән республика олимпиадасының**

**муниципаль туры биремнәренең ҖАВАПЛАРЫ**

**2020-2021 уку елы. 10 нчы сыйныф**

**Максималь балл – 70**

**I. Тестлардан дөрес җавапны билгеләгез.**

1. Җөмләдәге сингармонизм законының ирен гармониясенә буйсынган сүзләр саны дөрес күрсәтелгән рәтне билгеләгез. **(2 балл)**

*Олының сүзен оекка кыстыр.* (Мәкаль)

а) 1;

**ә) 2;**

б) 3;

в) 4.

2. Җөмләдәге ТСТ (тартык+сузык) иҗек калыбының саны дөрес күрсәтелгән рәтне билгеләгез. **(2 балл)**

*Җырны берәү шатлыктан, берәү кайгыдан җырлый, ди.* (Мәкаль)

а) 5;

ә) 6;

б) 8;

**в) 10.**

3. Диалекталь сүз дөрес күрсәтелгән рәтне билгеләгез. **(2 балл)**

а) *ясак*;

ә) *гыйлем*;

**б) *ихата*;**

в) *чордаш*.

4. Җөмләдәге ясалма сүзләрнең саны дөрес күрсәтелгән рәтне билгеләгез. **(2 балл)**

*Эшсез килеп эшленең эшен калдырыр.* (Мәкаль)

а) 1;

**ә) 2;**

б) 3;

в) 4.

5. Җөмләдәге калын хәрефләр белән бирелгән сүзләрнең кайсы сүз төркеменә караганлыгы дөрес күрсәтелгән рәтне билгеләгез. **(2 балл)**

*Эшчән кеше –* ***имәндәй****,*

*Ялкау кеше –* ***яфрактай****.* (Мәкаль)

а) исемнәр;

ә) нисби сыйфатлар;

**б) охшату-чагыштыру рәвешләре;**

в) күләм-чама рәвешләре.

6. Җөмләдәге сыйфат фигыльнең формасы дөрес күрсәтелгән рәтне билгеләгез. **(2 балл)**

*Эшсез кеше – акмас су.* (Мәкаль)

**а) киләчәк заман сыйфат фигыльнең *-ар* формасы;**

ә) киләчәк заман сыйфат фигыльнең *-асы* формасы;

б) киләчәк заман сыйфат фигыльнең *-ачак* формасы;

в) хәзерге заман сыйфат фигыльнең *–а торган* формасы.

7. Җөмләдәге калын хәрефләр белән бирелгән сүзнең кайсы сүз төркеменә караганлыгы дөрес күрсәтелгән рәтне билгеләгез. **(2 балл)**

*Кешегә ярыйм* ***дип*** *ярылып үлеп булмый.* (Мәкаль)

**а) бәйлек сүз;**

ә) бәйлек;

б) хәл фигыль;

в) ияртүче теркәгеч.

8. Җөмләдәге калын хәрефләр белән бирелгән сүзнең нинди җөмлә кисәге икәнлеге дөрес күрсәтелгән рәтн билгеләгез. **(2 балл)**

*Эшне үзем башладым, бетерешергә кил,* ***абзый****.* (Мәкаль)

а) ия;

ә) хәбәр;

б) тәмамлык;

**в) эндәш сүз.**

9. Җөмләнең төре дөрес күрсәтелгән рәтне билгеләгез. **(2 балл)**

*Эшнең боткасы тәмле.* (Мәкаль)

а) гомум үтәүчеле бер составлы, тулы;

ә) гомум үтәүчеле бер составлы, ким;

б) билгеле үтәүчеле бер составлы, тулы;

**в) ике составлы, тулы.**

10. Җөмләнең төре дөрес күрсәтелгән рәтне билгеләгез. **(2 балл)**

*Ялкауга эш кушсаң, атаң бирмәгән үгетне бирер.* (Мәкаль)

а) тиңдәш иярүле күп иярченле катлаулы кушма җөмлә;

**ә) тиңдәш түгел иярүле күп иярченле катлаулы кушма җөмлә;**

б) бер-бер артлы иярүле күп иярченле катлаулы кушма җөмлә;

в) катнаш кушма җөмлә.

**II. Башыгызны эшләтегез.**

Мәкальләрнең башын уйлап языгыз. **(5 балл)**

1. *Бер яхшы эш мең яхшы сүздән артык.*
2. *Кешенең сүзе эшеннән аерылмасын.*
3. *Көн эшләргә, төн йокларга.*
4. *Карама яшенә, кара эшенә.*
5. *Тырышлык бәхет китерер, ялкаулык ачтан үтерер.*

**III. Теоретик бирем.**

Хәл фигыль турында белгәннәрегезне языгыз. Фикерегезне мисаллар белән аңлатыгыз. **(10 балл)**

**IV. Гамәли-иҗади бирем.**

*Табыйк шундый бер җыр*

*Бер-берсенә ташланырга тора Табыйк, әйдә, шундый тылсымлы җыр:*

*Илләр, гаскәр, яулар... Дөнья уйга талсын,*

*Бу көчләргә киртә була алмас Илләр бер-берсенә гел салават*

*Елга, дивар, таулар... Күперләре салсын!*

*Кулларына кылыч күтәргәннәр*

*Кинәт туктап калсын,*

*Моңнан сихерләнеп, кылычларын*

*Кыннарына салсын!*

(Илдар Юзеев)

1. ***Дөнья*** сүзенә фонетик анализ ясагыз. **(3 балл)**

2. Сингармонизм законының рәт гармониясенә буйсынмаган сүзне (сүзләрне) языгыз. **(2 балл)** (**дивар)**

3. ***Тылсымлы*** сүзен сүз төзелеше ягыннан тикшерегез. **(3 балл)**

4. ***Тылсымлы, күтәргәннәр, салсын*** сүзләренә морфологик анализ ясагыз. **(9 балл)**

5. Икенче куплеттагы җөмләнең баш кисәкләрен һәм компонент чикләрен билгеләгез, схемасын сызыгыз, җөмләгә билгеләмә бирегез. **(6 балл) *(тиңдәш иярүле күп иярченле катлаулы кушма җөмлә)1 – баш компонент, 2 – аналитик иярчен күләм җөмлә, 3 – аналитик иярчен күләм җөмлә***

6. Сез ничек уйлыйсыз: “тылсымлы җыр” нинди сүзләрдән оешырга тиеш? Шул хактагы фикерләрегезне 12-15 җөмләдән торган бәйләнешле текст итеп языгыз. **(12 балл)**