**Татар гомуми белем бирү оешмаларында укучы балалар өчен**

**татар теленнән республика олимпиадасының**

**муниципаль туры биремнәренең ҖАВАПЛАРЫ**

**2020-2021 уку елы. 7 нче сыйныф**

**Максималь балл – 64**

**I. Тестлардан дөрес җавапны билгеләгез.**

1. Яңгырау тартык авазлар гына кергән сүзне билгеләгез. **(2 балл)**

а) *шәһәребез*;

**ә) *дөньядагы*;**

б) *авылдашлар*;

в) *балакайлар*.

2. Җөмләдәге ябык иҗекләрнең саны дөрес күрсәтелгән рәтне билгеләгез. **(2 балл)**

*Өйрәнү бервакытта да соң түгел.* (Мәкаль)

а) 3;

ә) 4;

**б) 5;**

в) 6.

3. Җөмләдә кулланылган сүзләрнең төре дөрес күрсәтелгән рәтне билгеләгез. **(2 балл)**

*Исәпнеке хисапка.* (Мәкаль)

**а) мәгънәдәш сүзләр;**

ә) капма-каршы мәгънәле сүзләр;

б) тамырдаш сүзләр;

в) омонимнар.

4. Диалекталь сүзне билгеләгез. **(2 балл)**

а) *тәүге*;

**ә) *айбагар*;**

б) *икътисад*;

в) *кардәш*.

5. Ясалма сүз кулланылган мәкальне билгеләгез. **(2 балл)**

а) *Батыр үз халкын яклый.*

ә) *Батырга яра да килешә.*

**б) *Батырлыкта матурлык!***

в) *Батыр кеше бакыр өзәр.*

6. Җөмләдәге калын хәрефләр белән бирелгән фигыльнең төркемчәсе дөрес күрсәтелгән рәтне билгеләгез. **(2 балл)**

*Кәбестәне* ***сакларга*** *кәҗәгә тапшырмыйлар.* (Мәкаль)

а) шарт фигыль;

ә) хикәя фигыль;

б) сыйфат фигыль;

**в) инфинитив.**

7. Җөмләдәге калын хәрефләр белән бирелгән сүзнең кайсы сүз төркеменә караганлыгы дөрес күрсәтелгән рәтне билгеләгез. **(2 балл)**

*Уйна да көл,* ***әмма*** *сабагыңны бул!* (Мәкаль)

а) кисәкчә;

**ә) каршы куючы теркәгеч;**

б) ирятүче теркәгеч;

в) ымлык.

8. Икеләнүне белдерә торган модаль сүзне билгеләгез. **(2 балл)**

а) *дөрес*;

ә) *әлбәттә*;

**б) *бугай*;**

в) *янәсе*.

9. Җөмләнең төре дөрес күрсәтелгән рәтне билгеләгез. **(2 балл)**

*Гыйлем күп, гомер аз, кирәген өйрән!* (Мәкаль)

а) хикәя;

ә) сорау;

**б) боеру;**

в) тойгылы.

10. Нокталар урынына куелырга тиешле тыныш билгесе дөрес күрсәтелгән рәтне билгеләгез. **(2 балл)**

*Кырым халкы кар бураннарын (...) суыкларны белми.* (Гали Рәхим)

**а) өтер;**

ә) ике нокта;

б) сызык;

в) нокта.

**II. Башыгызны эшләтегез.**

Мәкальләрнең башын уйлап языгыз. **(5 балл)**

1. *Йөземне аша, бакчасын сорама.*
2. *Илсез кеше – телсез сандугач.*
3. *Туган илнең эте дә якын.*
4. *Иртән көлсәң кешедән, кич көләрләр үзеңнән.*
5. *Ашыккан бер эшне ике эшләр.*

**III. Теоретик бирем.**

Шарт фигыль турында белгәннәрегезне языгыз. Фикерегезне мисаллар ярдәмендә аңлатыгыз. **(10 балл)**

**IV. Гамәли-иҗади бирем.**

*Ялкау ялы*

*Әти әйтә: “Әй, улым, Йөгермимен, чапмыймын,*

*Бигрәк әллә нинди син. Сазга батып кайтмыймын.*

*Эш турында әйтмим дә, Чапсын әйдә юләрләр,*

*Ял итә дә белмисең”. Мин аякны саклыймын.*

*Көннәр буе өйдә мин, Киерелеп, сузылып*

*Ятамын гел диванда. Ял итәм дә ял итәм.*

*Телевизор карыймын Әнә шулай ял итеп,*

*Мультфильмнар булганда. Кай көнне арып бетәм.*

(Фәнис Яруллин)

1. ***Чапсын*** сүзенә фонетик анализ ясагыз. **(5 балл)**

2. Тартыкларның чиратлашуы күзәтелгән сүзнең астына сызыгыз. **(1 балл)**

3. Ирен гармониясе чагылыш тапкан сүзләрне күчереп языгыз. ***(йөгермимен, көнне)*** **(2 балл)**

4. ***Ятамын, сазга, киерелеп*** сүзләренә морфологик анализ ясагыз. **(9 балл)**

5. Сез ничек итеп ял итәсез? Ял итү хакындагы фикерләрегезне 10-12 җөмләдән торган бәйләнешле текст языгыз. **(12 балл)**